|  |
| --- |
| http://arhiv.braniteljski-portal.hr/files/portal/grb.jpg |
| **REPUBLIKA HRVATSKA**  **ZAGREBAČKA ŽUPANIJA**  **GRAD VELIKA GORICA** SLUŽBA GRADSKE UPRAVE | |

***KLASA: 024-02/2026-03/4***

***URBROJ:238-31-01-2026-1***

***Velika Gorica, 02. veljače 2026.***

Temeljem Zakona o udrugama *(NN br. 74/2014., 70/2017., 98/2019. i 151/22.)*, Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge *(NN br. 26/2015. i 37/2021.),* Pravilnika o financiranju udruga i drugih neprofitnih organizacija iz Proračuna Grada Velike Gorice (*Službeni glasnik Grada Velike Gorice broj 2/2022.)* i Zaključka o načinu raspodjele raspoloživih sredstava iz Proračuna Grada Velike Gorice za 2026. godinu namijenjenih financiranju programa udruga i drugih neprofitnih organizacija u 2026. godini, a koji se već ne financiraju iz proračunskih sredstava na temelju javnog natječaja ili poziva raspisanog od strane drugih upravnih tijela Grada Velike Gorice *(KLASA: 024-02/2026-02/29 URBROJ: 238-31-10-2026-1 od 27. siječnja 2026.)*, Gradonačelnik Grada Velike Gorice objavljuje

JAVNI POZIV

za financiranje programa udruga i drugih neprofitnih organizacija u 2026. godini

Predmet Javnog poziva je dodjela jednokratne financijske potpore u 2026. godini za udruge i druge neprofitne organizacije iz Velike Gorice za:

* Manifestacije koje doprinose promociji Grada Velike Gorice
* Programi od interesa za širu zajednicu Grada Velike Gorice

Na Javni poziv ne mogu se prijaviti programi/projekti koji se već financiraju iz proračunskih sredstava na temelju javnog natječaja ili poziva raspisanog od strane drugih upravnih tijela Grada Velike Gorice.

Za financiranje aktivnosti u okviru ovog Poziva raspoloživ je ukupan iznos od **150.000,00 EUR.**

Iznos financiranja koji se može zatražiti i ugovoriti po pojedinom programu/projektu je najvišedo i uključivo **7.000,00 EUR**.

Javni poziv otvoren je do utroška planiranih sredstva ili najkasnije do 20. prosinca 2026. godine.

Svaki Prijavitelj u okviru Natječaja može podnijeti **samo jednu prijavu** za financijsku podršku programu/projektu.

UUputama za prijaviteljekoje su sastavni dio Poziva detaljno su opisani uvjeti koje moraju ispunjavati podnositelji prijava, dokumentacija koju je potrebno priložiti uz prijavu, postupak podnošenja prijave te procjene i donošenja odluke o dodjeli financijskih sredstva.

Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Velike Gorice [www.gorica.hr](http://www.gorica.hr).

Prijavna dokumentacija s obveznim prilozima može se podnijeti:

1. elektroničkim putem slanjem na adresu elektronske pošte: [pisarnica@gorica.hr](mailto:pisarnica@gorica.hr) (uz napomenu Prijava za jednokratne financijske potpore udrugama za ostvarivanje prava na financiranje programa udruga i drugih neprofitnih organizacija u 2026. godini)

2**.** u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučeno poštom ili dostavom u **pisarnicu Grada Velike Gorice**, obavezno uz naznaku „Prijava za dodjelu jednokratne pomoći za ostvarivanje prava na financiranje programa i projekata udruga i drugih neprofitnih organizacija u 2026. godini – NE OTVARATI **-** na adresu:

**Grad Velika Gorica**

**Služba Gradske uprave**

**Trg kralja Tomislava 34**

**10410 Velika Gorica**

Razmatrat će se samo pravodobno dostavljene prijave koje u cijelosti zadovoljavaju propisane uvjete Javnog poziva.

Sva pitanja vezana uz Javni poziv mogu se postaviti isključivo elektroničkim putem, slanjem upita na adresu [matea.sesvecan@gorica.hr](mailto:matea.sesvecan@gorica.hr) .

Datum objave: 02. veljače 2026. godine